

Terviseameti Põhja talitus

[pohja@terviseamet.ee](mailto:pohja@terviseamet.ee) Meie kuupäev digiallkirjas nr 6-1/

**Järveküla Saare kinnistu ja lähiala**

**detailplaneeringu kooskõlastamine**

Lähtudes planeerimisseaduse § 127 lõikest 1 esitame kooskõlastamiseks Rae Vallavolikogu 21.06.2016 otsusega nr 159 algatatud „Saare kinnistu ja lähiala detailplaneeringu koostamise algatamine ning keskkonnamõju strateegilise hindamise algatamata jätmine“ detailplaneeringu.

Planeeritav ala asub Järvekülas Vana-Tartu mnt ja Turu tee ääres. Juurdepääs alale on planeeritud olemasolevalt Turu teelt. Planeeringuala suurus on ligikaudu 1,3 ha.

Detailplaneeringu koostamise eesmärgiks on muuta Harjumaal Rae vallas Järvekülas asuva Saare kinnistu (registriosa number 14281902; katastritunnus 65301:001:3489; suurus 10279 m²; sihtotstarve 100% maatulundusmaa), mille üldplaneeringujärgne perspektiivne maakasutuse juhtotstarve on elamumaa, senine maakasutuse sihtotstarve ühiskondlike ehitiste maa sihtotstarbeks, määrata ehitusõigus ja hoonestustingimused ning lahendada juurdepääsud, liikluskorraldus, tehnovõrkudega varustamine ja haljastus ning sellega seoses teha ettepanek Rae Vallavolikogu 21.05.2013 otsusega nr 462 kehtestatud Rae valla üldplaneeringu muutmiseks.

Rae valla kehtiva üldplaneeringuga on alale ette nähtud väikeelamute juhtotstarve. Kuna perspektiivselt rajatakse detailplaneeritavale kinnistule lasteaed määratakse kinnistu sihtotstarbeks ühiskondlike ehitiste maa. Planeerimisseaduse § 142 lõike 1 kohaselt on kehtestatud üldplaneeringu põhilahenduse detailplaneeringuga muutmine: 1) üldplaneeringuga määratud maakasutuse juhtotstarbe ulatuslik muutmine. Seega on algatatav detailplaneering kehtivat üldplaneeringut muutev.

Rae Vallavalitsus esitab detailplaneeringu Terviseametile kooskõlastamiseks kuna Saare kinnistule planeeritakse piirkonda teenindavat lasteaeda. Samuti ulatub planeeritavale alale Vana-Tartu maantee (riigitee nr 11330 Järveküla-Jüri tee) teekaitsevöönd.

Detailplaneeringu menetlust puudutava informatsiooniga ja dokumentidega võimalik täiendavalt tutvuda Rae valla GIS-süsteemi planeeringute rakenduses <http://gis.rae.ee/> (DP nr 0928).

Lugupidamisega

*/allkirjastatud digitaalselt/*

Priit Põldmäe

abivallavanem

Lisad: Detailplaneeringu materjalid

Kadri Randoja 605 6783

kadri.randoja@rae.ee